На 27 май 1905 г. в Цушимското сражение „Хашидате“ действа в състава на 5-и боен отряд под флага на контраадмирал К. Такетоми. След откриването на руската ескадра, отплавайки от стоянката в залива Одзаки на остров Цушима, отрядът открива противника около 08:00 и започва наблюдение. След началото на боя на главните сили 5-и отряд получава заповед да атакува ариегарда на руснаците, но заради димна завеса губи контакт и започва боя с руските крайцери едва около 16:30 – 16:40. Крайцерът „Хашидате“ открива огън по крайцера „Олег“ в 16:55 от дистанция около 7000 метра.